Λεόμπεν

Με το όνομα Λεόμπεν ή Λέομπν, (Γερμανικά: Leoben), φέρεται ιστορική πόλη της Αυστρίας στο κρατίδιο Στυρία (Steiermark) στην άνω κοιλάδα του ποταμού Μούρ, βορειοδυτικά του Γκρατς.

Πολύ κοντα στη πόλη υφίστανται μεγάλα ανθρακωρυχεία, ενώ στην ίδια την πόλη υπάρχουν εγκατεστημένες πολλές  βιομηχανίες σιδήρου, καθώς και κλωστοϋφαντήρια. Το 1937 αριθμούσε 11.450 κατοίκους, ενώ το 1991 περίπου 9.000 κατοίκους. Από τα σημαντικότερα κτίρια πολλά των οποίων ανήκουν στον Μεσαίωνα, είναι το παλαιό ιστορικό Δημαρχείο καθώς επίσης και το ειδικό Πανεπιστήμιο Μεταλλειολογίας και Ορυκτολογίας που χρονολογείται από το 1840.

Η Λεόμπεν έγινε ιστορική πόλη από τον εξαίρετο μεσαιωνικό ομώνυμο πύργο που έκτισαν οι Βενεδικτίνοι και που βρίσκεται στην άκρη της πόλης, επί της όχθης του ποταμού Μουρ, στον οποίο και συνάφθηκε μεταξύ Γαλλίας και Αυστρίας η ομώνυμη συνθήκη ειρήνης Λεόμπεν στις 18 Απριλίου του 1797 που απετέλεσε και την προκαταρκτική της μετέπειτα από 6 μήνες σύναψης της Συνθήκης του Κάμπο Φόρμιο που αφορούσε κυρίως τη τύχη των Ενετικών χωρών.

Εικονοθήκη

Παραπομπές

Εξωτερικοί σύνδεσμοι
 

Πόλεις της Αυστρίας